
Z A P I S N I K
34. sjednice Vijeća Mjesnog odbora Donja Dubrava
održane 27. veljače 2024.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Gordana Marković, Igor Salopek, Ana Marić, Hrvoje Sekušak i Dorotea Šafranić.
NENAZOČNI ČLANOVI VIJEĆA: 
Nikola Glasnović
OSTALI NAZOČNI: 
Marijan Župan, stručni savjetnik za rad tijela mjesne samouprave.

Predsjedava Igor Salopek, predsjednik Vijeća.

Zapisnik vodi Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 33. sjednice Vijeća, održane 24. siječnja 2024., bez izmjena.
           Na prijedlog predsjednika Vijeća Igora Salopeka Vijeće jednoglasno prihvaća uvrštenje dopunske točke u predloženi dnevni red koja glasi: 

-  Sanacija konstrukcije nogometnog gola na sportskom igralištu u Štefanovečkom zavoju I.

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Donja Dubrava u 2024.;
2. Sanacija konstrukcije nogometnog gola na sportskom igralištu u Štefanovečkom zavoju I. – donošenje zaključka;
3. Pitanja, prijedlozi i obavijesti.

Ad 1.  Prijedlog zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Donja Dubrava u 2024.


Članovi Vijeća primili su pisani materijal uz poziv.
U raspravi sudjeluju: Ana Marić, Vladimir Matić, Gordana Marković, Igor Salopek, Dorotea Šafranić i Hrvoje Sekušak.

            Vijeće jednoglasno donosi

Z A K L J U Č A K

o prijedlozima radova za asfalterski program redovitog održavanja

 nerazvrstanih cesta na području Mjesnog odbora Donja Dubrava u 2024.

1. Vijeće Mjesnog odbora Donja Dubrava predlaže da se u okviru redovitog održavanja nerazvrstanih cesta za asfalterski program u Planu malih komunalnih akcija Mjesnog odbora Donja Dubrava u 2024. realiziraju sljedeće ulice: 

· asfaltiranje Belomanastirske ulice

2. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.
          Ad 2. Sanacija konstrukcije nogometnog gola na sportskom igralištu u Štefanovečkom zavoju I. 

Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Ana Marić, Vladimir Matić, Gordana Marković, Igor Salopek, Dorotea Šafranić i Hrvoje Sekušak.

            Vijeće jednoglasno donosi

Z A K LJ U Č A K

o prijedlogu sanacije konstrukcije nogometnog gola

na sportskom igralištu u Štefanovečkom zavoju I.

1. U Štefanovečkom zavoju I. nalazi se nogometno igralište, a na njegovom istočnom dijelu stoji rasklimana i dijelom rastavljena konstrukcija nogometnog gola (izrađena od željeza i drveta) i kao takva predstavlja iznimno veliku opasnost za djecu i mlade koji se ovdje bave sportom.

2. Traži se hitna sanacija navedenoga nogometnog gola, njegovo sastavljanje i učvršćivanje, kako bi se izbjegla moguća nezgoda.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 3.  Pitanja, prijedlozi i obavijesti.
           Nije bilo javljanja za riječ po ovoj točki dnevnog reda.
S obzirom da nije bilo niti drugih javljanja za riječ predsjednik zaključuje sjednicu.
	Izvješće o glasanju na 34. sjednici VMO Donja Dubrava dana 27. veljače 2024.

Dovršeno u 18,45 sati.
KLASA: 024-08/24-003/377
URBROJ:251-13-11-4/002-24-3
Zagreb, 27. veljače 2024.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

